***PROIECT DIDACTIC***

***PENTRU ACTIVITATEA DE DEZVOLTARE PERSONALĂ***

***Data:***

***Propunător:***

***Unitatea de învăţământ:***

***Nivelul de vârstă/ Grupa:***

***Tema anuală de studiu:***  *„****Cum este, a fost și va fi pe Pământ?****'”*

***Tema proiectului: „Din lumea necuvântătoarelor”***

***Tema săptămânii: „Animale din pădure****”*

***Categoria de activitate: Activitate de dezvoltare personală***

***Etapele activităţii de dezvoltare personală:***

***Întâlnirea de dimineață*** *– salutul, prezența, noutatea zilei, întâlnirea de grup, mesajul zilei, gimnastica de înviorare, calendarul naturii, programul zilei, regulamentul grupei.*

***Tema activităţii****: „Ursulețul și prietenii săi”- elemente de stimulare a comunicării orale*

***Scopul:*** *Crearea unui climat stimulativ în vederea dezvoltării comunicării și interrelaționării, a coeziunii grupului și a unor deprinderi sociale de comportare în colectiv.*

***Obiective operaţionale****:*

* *Să utilizeze formule de salut cunoscute, specifice momentului zilei, utilizând limbajul verbal şi nonverbal;*
* *Să descrie principalele caracteristici ale vremii, asociindu-le cu simboluri corespunzătoare;*
* *Să execute mişcări motrice însuşite, respectând ritmul şi linia melodică;*
* *Să comunice impresii, păreri personale în legătură cu tema abordată în cadrul activității de grup;*
* *Să asocieze emoțiile cu figurile simbol specifice, denumindu-le şi argumentându-le.*

***Strategii didactice:***

***Metode şi procedee:*** *conversaţi, explicația, observaţia, problematizarea, exercițiul, exerciţiul fizic.*

***Resurse materiale:*** *tabela pentru prezență, fotografii ale copiilor, calendarul naturii, jetoane pentru dată, starea vremii, panou de polistiren,*

***Elemente de joc:*** *surpriza, mișcarea, mânuirea materialelor, stimularea verbală*

***Forme de organizare:*** *frontal, individual, în perechi.*

***Durata: 15-20 minute***

***Material bibliografic:***

* *Bane, Collen* ***–*** *„Buna dimineața! Mă bucur că ești aici”, Manualul cadrului didactic pentru întâlnirea de dimineață.*
* *Breben, S. (2010) - „Jocuri pentru dezvoltarea inteligenței emoționale la vârstă preșcolară și școlară mică” ,vol.4 ,Editura Reprograph, Craiova.*
* *MECT (2008) -Curriculum pentru învăţământul preşcolar, Ed. Didactica Publishing House.*
* *MECT (2008)-Ghid de bune practice pentru educația timpurie a copiilor între 3-6/7 ani,București.*
* *Răileanu D. Vieriu D., Alecsa I (2010), Proiectarea pas cu pas, Editura Diamant*

***Scenariul activității***

*Copiii intră în sala de grupă intonând cântecul „Cunosc o pisicuta cenușie” pentru a se face cunoscuţi musafirului prezent astăzi la activități* ***(Noutatea zilei).*** *Întâlnirea de dimineaţă debutează prin crearea unui moment în care copiii au posibilitatea de a-şi manifesta starea de spirit, buna dispoziţie. Educatoarea salută copiii, recitând o poezie:*

*„Dimineaţa a sosit,*

*Toţi copiii au venit,*

*În cerc să ne adunăm*

*Şi frumos să salutăm.*

*A-nceput o nouă zi,*

*Bună dimineaţa copii!”*

*Copiii se așază pe scăunele, salutându-se între ei. Se vor reaminti unele reguli ale grupei (să fim mereu prieteni, să lăsăm ordine la locul de joacă, să vorbim frumos unii cu alții).*

*,,După ce ne-am salutat*

*Și colegii i-am întâlnit,*

*Oare cine n-a venit?''*

***Prezența*** *se realizează prin identificarea copiilor de pe panoul cu Întâlnirea de dimineată.*

*Copiii vor fi strigați pe nume, iar ei vor răspunde prezent, copiii absenti vor fi așezați la absenți.*

***Calendarul naturii*** *se completează concomitent cu răspunsurile preșcolarilor cu răspunsurile la întrebările referitoare la caracteristicile vremii din ziua respectivă, identificând anotimpul, anul, luna și ziua. Copiii discută apoi despre obiecte de îmbrăcăminte adecvate vremii de afara, precum și despre animalele din pădure.*

*Activitate continuă prin prezentarea unui plic cu o scrisoare de la Ursulețul Martinică, prin aceasta stabilindu-se* ***Mesajul zilei -,,Ursulețul și prietenii săi****l''.*

*Se va realiza* ***gimnastica de înviorare*** *prin desfășurarea jocului de mișcare „Suntem voinici''*

*„Ca să creștem mari, voinici,*

*Facem mișcare de mici*

*1, 2, 1, 2 înainte și-napoi.*

*Mâinile cu brațe mici*

*Le cobor și le ridic*

*1, 2, 1, 2 ca o creangă te îndoi*

*Duci în sus și lași pe rând*

*Palmele pân’ la pământ.*

*1, 2, 1, 2 ca o minge sari apoi*

*Fiindcă ești destul de mic*

*Inimioara-i de voinic”.*

*Activitatea se va încheia prin exprimarea emoțiilor și împărțirea unor ecusoane cu imagini diferite.*

***Tranziţie*** *–*

*Bat din palme clap-clap-clap,*

*Din picioare trap-trap-trap,*

*Ne sucim, ne răsucim*

*Către centre noi pornim.*

*ANEXA*

*Ursulețul Martinică*

*Ursulețul Martinică este cam supărat că nu are cu cine să se joace și ar dori să aibă mai mulți prieteni. El ar vrea să se împrietenească și cu alte animăluțe din pădure ajutați de copiii de la grupa „Buburuzele”.*